Lattian painuminen tai vajoaminen liittyy lähes poikkeuksetta maaperän muutoksiin. Lattian painuminen voi viitata myös koko rakennuksen painumiseen, mikä voi johtua esimerkiksi maaperän liikkeistä johtuneesta maaperän painumisesta. Eri maa-ainekset käyttäytyvät hyvin eri tavoin esimerkiksi sää- ja rasitusolosuhteisiin. Lattian painumisen tai vajoamisen syy riippuu siis paljon siitä, sijaitseeko rakennus savi-, hiekka- vai kalliomaaperällä.